Ministrul Sănătății, despre data revernirii la normalitate: "Ar fi foarte bine să știm că din 5 iunie pandemia se termină".
Ioana Mihăilă spune că i-ar plăcea să aibă o dată exactă pentru când se va termina pandemia. Ministrul Sănătății: "Ar fi foarte bine să știm că din 5 iunie pandemia se termină". Ministrul a precizat că cu cât se vaccinează mai mulţi oameni, cu atât mai repede se va termina pandemia.
Ministrul Sănătății Ioana Mihăilă spune că i-ar plăcea să aibă o dată exactă pentru când se va termina pandemia, însă totul depinde de foarte mulți factori, între care și de campania de vaccinare.Mihăilă a fost întrebată, duminică, la Prima TV, cât de aproape este România de finalul pandemiei și a spus că ar fi foarte bine dacă am putea ști că în 5 iunie s-ar termina, însă nu acest lucru nu poate fi știut."Aş vrea să vă dau o dată exactă. Ar fi foarte bine să ştim că din 5 iunie pandemia se termină şi noi putem reveni la viaţa de dinainte. Din păcate, răspunsul la această întrebare nu poate fi atât de exact. Depinde de virus, depinde de noi, depinde de autorităţi, depinde de o sumedenie de lucruri. Dar dacă toate lucrurile se aşează aşa cum trebuie, adică dacă ne vaccinăm, dacă până când ne vaccinăm continuăm să respectăm măsurile de protecţie, pandemia se va finaliza cât de curând", a răspuns ministrul Sănătăţii.Ministrul a precizat că cu cât se vaccinează mai mulţi oameni, cu atât mai repede se va termina pandemia."Vaccinarea protejează mai ales pentru formele severe de boală. Are un grad mai redus de protecţie pentru formele asimptomatice sau formele uşoare de boală, ceea ce implică că, dacă după vaccinare totuşi contractăm virusul, riscăm într-o măsură mică – e adevărat – să transmitem mai departe celorlalţi. Atunci e important ca pe lângă vaccinare, până când ne vom afla într-un grup de oameni care sunt toţi vaccinaţi, să continuăm să păstrăm mască", a mai spus ministrul Mihăilă.